
POVABILO K ODDAJI PONUDBE 

Vabimo vas k oddaji ponudbe za storitev: 

IZVAJANJE PREGLEDOV DELOVNE OPREME

1. Zahteve naročnika:

Namen javnega naročila je izbira izvajalca, ki bo opravil predpisane obdobne preglede in preizkuse cca. 280 kosov delovne opreme na različnih deloviščih v Splošni bolnišnici Celje. Te preglede in preizkuse je potrebno opraviti skladno z Zakonom o varnosti in zdravju pri delu (Uradni list RS, št. 43/2011)  in Pravilnikom o varnosti in zdravju pri uporabi delovne opreme (Uradni list RS, št. 101/2004). Preglede lahko izvajajo samo osebe, ki izpolnjujejo predpisane pogoje in imajo veljavno dovoljenje za izvajanje obdobnih pregledov in preizkusov delovne opreme izdano s strani Ministrstva za delo, družino, socialne zadeve in enake možnosti kot izhaja iz Pravilnika o dovoljenjih za opravljanje strokovnih nalog na področju varnosti pri delu (Uradni list RS, št. 2/2017).

Glede na velikost in zahtevnost smo delovno opremo uvrstili v 5 skupin in sicer: manj zahtevna delovna oprema, srednje zahtevna delovna oprema, zahtevna delovna oprema, transportne in dvižne naprave ter proizvodne linije. Pred pregledom bo naročnik izvajalcu zagotovil pregled vse razpoložljive tehnične dokumetnacije za posamezno delovno opremo. 

A. Manj zahtevna delovna oprema 
V to skupino uvrščamo opremo, ki je po zahtevnosti manj zahtevna. To so: električno ročno orodje, transportni vozički za prevoz hrane, perila, medicinskega materiala, motorne verižne žage in obrezovalniki grmovja.

B. Srednje zahtevna delovna oprema 
V to skupino uvrščamo delovno opreme, ki je po zahtevnosti srednje zahtevna. To so: parni sterilizatorji, termodezinfektorji, pralni stroji, likalni stroji, šivalni stroji, parni konvektorji, štedilniki za termično obdelavo hrane, parne konvektorske pečice, hladilniki, mesoreznice, stroji za mešanje mesa, lupilci zelenjave, digestoriji.

C. Zahtevna delovna oprema 
V to skupino uvrščamo delovno opremo, ki je zahtevna. To so: električni vozički za interni transport ter vrata s pogonom. Pri pregledu vrat s pogonom bo izvajalec opravil tudi dinamični preizkus (meritev sil zapiranja vrat).

D. Transportne in dvižne naprave
V to skupino uvrščamo električne viličarje, ročne električne paletne viličarje, dvižne naprave za dvig kontejnerjev za odpadke, traktor s priključki (zbiralnik trave, snežni plug, traktorski viličar, posipalec soli)

E. Linija 
V to skupino uvršamo proizvodne linije v Službi za oskrbo s perilom. To so: pralna linija za pranje perila, likalna linija in pralno – sušilna linija. 

Okvirne količine pregledov po skupinah

	lokacija
	Skupina A
	Skupina B
	Skupina C
	Skupina D
	Skupina E

	Pralnica 
	10
	33
	
	
	4

	Kuhinja
	
	120
	
	
	

	Logistika preskrbe
	
	
	7
	2
	

	Tehnične službe
	10
	5
	
	5
	

	Sterilizacija
	
	10
	
	
	

	Vsi oddelki/službe
	
	37
	30
	
	

	Skupaj 
	20
	205
	37
	7
	4




2. Tehnična usposobljenost ponudnika

Ponudnik mora v ponudbi predložiti kopijo veljavnega dovoljenja za opravljanje obdobnih pregledov in preizkusov delovne opreme izdanega s strani Ministrstva za delo, družino, socialne zadeve in enake možnosti, v skladu z zahtevami 63. člena Zakona o varnosti in zdravju pri delu (Uradni list RS, št. 43/2011) in 8. člena Pravilnika o dovoljenjih za opravljanje strokovnih nalog na področju varnosti pri delu (Uradni list RS, št. 2/2017). Izbrani izvajalec bo moral v času trajanja pogodbe dovoljenje sproti obnavljati, sicer bo naročnik pogodbo prekinil iz razloga nesposobnosti izvajalca.


3. Ostale zahteve naročnika

Osnova za realizacijo storitve je prejem pisnega naročila s strani naročnika. Ponudbe zbiramo informativno za predložitev v presojo odobritve. V kolikor bomo prejeli odobritev s strani pristojnih bomo realizacijo izvedli pri najugodnejšemu ponudniku. 

Po izbiri izvajalca bo podpisan okvirni sporazum za obdobje 36 mesecev. 

Po opravljenih pregledih in preizkusih delovne opreme, bo izvajalec, v roku 5 delovnih dni, izdal zapisnik o pregledu in preizkusu delovne opreme ter v primeru, da je pri pregledu ugotovljeno, da delovna oprema ob pravilni in varni uporabi zagotavlja varno delo, izdal ustrezna Potrdila o pregledu in preizkusu delovne opreme ter ga izročil odgovorni osebi naročnika v pisni in elektronski pdf obliki. V primeru, ko delovna oprema ne izpolnjuje pogojev za izdajo Potrdila, bo izvajalec v določenem roku po odpravi pomanjkljivosti izvedel kontrolni pregled in preizkus delovne opreme.

Obračun stroškov pregleda ter izdaje poročil in zapisnikov bo moral izbrani ponudnik izdelati za vsako
lokacijo posebej. V enotni ceni pregleda je potrebno zajeti vse stroške, ki bodo nastali v zvezi z izvedbo pregleda (pregled, preizkus, meritve, izdelava zapisnikov o pregledih, 1x kontrolni pregled, potrdilo o ustreznosti in potni stroški). Cena mora vsebovati tudi popuste, rabate in davek na dodano vrednost.

Izvajalec se obvezuje, da bo storitve opravljal po predhodnem dogovoru (telefon ali elektronska pošta) z odgovorno osebo naročnika. Izvajalec se obvezuje, da bo pogodbena dela opravil strokovno in kvalitetno ter v skladu z veljavnimi predpisi, standardi, normativi in da bo poravnal morebitno nastalo škodo oziroma stroške nastale po njegovi krivdi, kakor tudi posledično škodo, nastalo zaradi nestrokovne in nekvalitetne izvedbe. Naročnik bo izvajalcu omogočil vpogled in preučitev vso potrebno tehnično dokumentacijo, potrebno za pregled in preizkus. Po opravljeni storitvi bo odgovorna oseba naročnika opravila kakovostni prevzem. 

Rok za plačilo je 60 dni od prejema računa.

Merilo za izbora: najnižja vrednost ponudbe v EUR z DDV ob izpolnjevanju tehničnih zahtev naročnika.

Kontaktna oseba s strani naročnika ;
- Robert Vodušek, tel.št. 03 423 36 91, elektronska pošta robert.vodusek@sb-celje.si

Ponudbe pošljite na naslov elektronske pošte 
Nabava1@sb-celje.si
z oznako EN_ pregled delovne opreme_135_2021 do najkasneje 28.06.2021 do 12.00 ure.
                                                                                                         

                                                                                   		          v.d. vodje sektorja SIPV
mag. Boštjan Marzidovšek, univ.dipl.inž.

